stanford-oval/wikipedia huggingface dataset:
Hei soturit
Kokoonpano

Ismo Alanko
Alf Forsman
Jouko Hohko
Jukka Orma
Jukka Tuovinen – saksofoni
Antero Priha – trumpetti
Kari Kalén – tuottaja, kannet
Hessu Iso-Ahola – äänittäjä, miksaaja
Christine Hämäläinen – kannet
Sean Patrick Flanery

Sean Patrick Flanery
Sean Patrick Flanery (s. 11. lokakuuta 1965) on yhdysvaltalainen näyttelijä, joka on tunnettu roolistaan Indiana Jonesina televisiosarjassa Indiana Jones Junior. Sen lisäksi hän on esittänyt Conneria D-Tox-elokuvassa ja Connor MacManusia elokuvassa Boondock Saints – Etelä-Bostonin enkelit. [lähde? ]
Flanerylla on musta vyö sekä brasilialaisessa jujutsussa että karatessa. [lähde? ]
Aiheesta muualla

Sean Patrick Flanery Internet Movie Databasessa. (englanniksi)
Scarred

| ”Scarred” Cristal Snow |
| --- | --- | --- |

Singlen tiedot
 Julkaistu: 16. tammikuuta 2008
 Formaatti: CDS
 Tyylilaji: pop, dance
 Kesto: 03.52
 Levy-yhtiö: Helsinki Music Company
Cristal Snow'n muut singlet
| ”Cristal Clear” 2007 | ”Scarred” 2008 | ”Can’t Save Me” 2008 |
Scarred on danceartisti Cristal Snown kappale. Single julkaistiin 16. tammikuuta 2008. Jakelijana toimii HMC. Kappale nousi radio NRJ'n yksi soitetuimmaksi biisiksi ja pysyikin voimasoitossa noin viisi kuukautta.
Kappaleet

Scarred (Radio Edit) 3:52
Scarred 4:56
Cristal Clear (Radio Edit) 2:54
Pump it up (Radio Edit) 3:09
Kokonaiskesto: 14:50 min.
Hans-Jürgen Syberberg

Hans-Jürgen Syberberg The Ister elokuvassa, vuonna 2004.
Hans-Jürgen Syberberg (s. 8. joulukuuta 1935) on saksalainen elokuvaohjaaja, joka tunnetaan parhaiten pitkästä elokuvasarjastaan Hitler: ein Film aus Deutschland. Hänen muita tunnettuja töitään on elokuva Parsifal. Syberberg lukeutuu sodanjälkeisen saksalaisen elokuvan kiistellyimpiinselvennä hahmoihin.
Kirjallisuutta

Deleuze, Gilles: ”Informaation rappiosta ja Syberbergin taiteentahdosta”, Filmihullu 1/2005.
Kuuskoski, Martti-Tapio: ”Syberberg – hengen käsityöläinen”, Filmihullu 1/2005.
Sontag, Susan: ”Myrskyn silmä”, Filmihullu 1/2005.
Syberberg, Hans-Jürgen: ”Elokuva on elämän jatkamista toisin keinoin”, Filmihullu 1/2005.
Aiheesta muualla

Syberbergin virallinen sivusto
Sean Payton

Sean Payton
Sean Payton (s. 29. joulukuuta 1963 San Mateo, Kalifornia) on yhdysvaltalainen amerikkalaisen jalkapallon valmentaja, joka toimii NFL -joukkue Denver Broncosin päävalmentajana. Hän toimi New Orleans Saintsin päävalmentajana vuosina 2006-2021.
Payton toimi ennen New Orleansiin siirtymistä pelinrakentajien valmentajana ja apulaisvalmentajana Dallas Cowboysissa. New Orleans palkkasi hänet 17. tammikuuta 2006. Kauden 2009 päätteeksi Payton johdatti Saintsin Super Bowliin, jossa kaatui Indianapolis Colts.
Payton kävi lukion Naperville Central High Schoolissa Napervillessä, Illinoisissa, jossa hän aloitti koulun joukkueen pelinrakentajana vuosi ennen valmistujaisiaan (1981). Paytonilla oli myös menestykäs yliopistoura Eastern Illinois Universityssa pelinrakentajana. Vuonna 1987 Payton alkoi pelata pelinrakentajana AFL-sarjassa Chicago Bruisers -joukkueessa. AFL-vuoden jälkeen Payton aloitti valmentamisen yliopistotasolta.
NFL tuomitsi Paytonin toimitsijakieltoon kaudeksi 2012. Syynä tähän oli epäviralliset rahapalkinnot, joita Saintsissa oli maksettu vastustajan vahingoittamisesta. Payton yritti salata palkitsemisohjelman eikä lopettanut sitä NFL:n käskystä huolimatta.
Paytonilla ja hänen ex-vaimollaan Bethillä on kaksi lasta, tytär Meghan (s. 21.3.1997) ja poika Connor Thomas (s. 31.5.2000).
Aiheesta muualla

Sean Payton ArenaFan Onlinessa
| 0 | 1 | 2 |
| --- | --- | --- |
| Edeltäjä: Jim Haslett | New Orleans Saintsin päävalmentaja 2006-2021 | Seuraaja: Dennis Allen |
| --- | --- |
Edeltäjä: Nathaniel Hackett: Denver Broncosin päävalmentaja 2023-
Sun Yaoting

| Sun Yaoting> Henkilötiedot |
| --- | --- |
Syntynyt: 29. syyskuuta 1902 Tianjin, Suuren Qingin keisarikunta
Kuollut: 17. joulukuuta 1996 (94 vuotta) Peking, Kiina
Sun Yaoting (kiin.: 孫耀庭; pinyin: Sūn Yàotíng; 29. syyskuuta 1902 Tianjin – 17. joulukuuta 1996 Peking) oli Kiinan viimeinen eunukki. Hänet kastroitiin 8-vuotiaana hänen isänsä toimesta, joka toivoi poikansa pääsevän keisarilliseen hoviin ja pelastavan isänsä konkurssilta. Keisari Pu Yi kuitenkin menetti asemansa ennen toiveen toteutumista.
Vuoden 1988 hongkongilainen elokuva Lai Shi, China’s Last Eunuch (kiin.: 中國最後一個太監; Jyutping: Zung1gwok3 zeoi3hau6 jat1 go3 taai3gaam3) perustuu Sun Yaotingin elämään.
Sun Yat-senin ritarikunta

Ritarikunnan tunnuksia.
Sun Yat-senin ritarikunta (kiin.: 中山勳章; pinyin: Zhōngshān xūnzhāng) on taiwanilainen ritarikunta, jota jaetaan siviileille. Ritarikunta on perustettu vuonna 1941 ja sitä jaetaan sellaisille henkilöille, jotka ovat tehneet poikkeuksellisen ansiokkaan työn Taiwanin hyväksi. Lain mukaan kunniamerkkiä voidaan myöntää henkilölle kunniakkaasta palveluksesta seuraavin perustein:
henkilö on ollut vastuussa suuresta suunnitelmasta kansakunnan vakauden hyväksi
henkilö on yhteiskunnan tukipilari kapinallisten kukistamisessa tai katastrofin välttämisessä
henkilö on tehnyt muun kunniakkaan palveluksen kansakunnan rakentamisen hyväksi
Kunnianosoitusta jaetaan yhdessä luokassa:
suurristi
Kunnianosoitus on myönnetty neljälle henkilölle: vuonna 1944 Cheng Chaolle ja Chung Yulle, vuonna 2008 varapresidentti Annette Lulle ja vuonna 2020 varapresidentti Chen Chien-jenille.
Sauna-Uitus

| Sauna-Uitus |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°47′56″N, 24°31′46″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskujoki:  Sokeajoki Vahvasenjokeen 
Järvinumero:  14.673.1.034
Mittaustietoja
Pinnankorkeus:  186,3 m  
Pituus:  940 m  
Leveys:  370 m  
Rantaviiva:  2,414 km  
Pinta-ala:  17,268 ha  
Tilavuus:  0,00018 km³ 
Keskisyvyys:  1,04 m  
Suurin syvyys:  1,9 m  
Saaria:  ei saaria 
 fiSauna-Uitus 
Sauna-Uitus  on Keski-Suomessa Karstulassa  Lehtoperän lähellä sijaitseva järvi.
Maantietoa

Järvi on 940 metriä pitkä, 370 metriä leveä, ja sen pinta-ala on 17,3 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 180 000 kuutiometriä. Sen keskisyvyys on 1,0 metriä ja suurin syvyys on 1,9 metriä. Sen rantaviivan pituus on 2,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Valkkunan valuma-alueeseen (14.673) se kuuluu. Järven vedenpinnan korkeus on 186,3 metriä mpy.
Suomen yksityismaiden luonnonsuojelualueet

Suomen yksityismaiden luonnonsuojelualueet, varsinaisesti yksityismaiden luonnonsuojelualueet, minkä perustamispäätösten lyhenne on YSA, on yksityisten maanomistajien vapaaehtoiseen luonnonsuojeluun perustuva luonnonsuojeluohjelma. Metsähallituksen verkkosivun mukaan Yksityiset luonnonsuojelualueet muodostetaan maanomistajan hakemuksesta ELY-keskusten päätöksellä kuntien, yhteisöjen ja yksityisten maille. Niitä on hyvin erilaisia luonnonpuistojen kaltaisista linnustonsuojelualueista perinnemaisemaltaan arvokkaisiin kartanopuistoihin. Toisinaan alueet liittyvät rajatta valtion luonnonsuojelualueisiin ja niillä saattaa olla yhteistä palveluvarustusta. Metsähallituksen Luontopalvelut voi hoitaa myös yksityisiä luonnonsuojelualueita yhteistyössä omistajan kanssa.
Hanna Ankka

| Hanna Ankka> Holi Hana |
| --- | --- |
Tyyli:  stop motion
Kestoaika:  10 min
Alkuperämaa:  Wales
Esitetty:  2007 – 2008
Tuotantokausia:  2
Jaksoja:  52
Tuotanto
Tuotantoyhtiö(t):  Calon
Aiheesta muualla
IMDb
Hanna Ankka on walesilainen Elke ja Jack Counsellin ideoima stop-motion-animaatiosarja.
Hanna Ankka auttaa yhdessä poikansa Fransun kanssa apua tarvitsevia eläinlapsia erilaisissa pulmissa. Sarja käsittelee esikouluikäisten katsojien kohtaamia ongelmia.
Suomenkieliset äänet

| 0 | 1 | 2 |
| --- | --- | --- |
|  Tiina Pirhonen  | … |  Hanna   |
|  Aleksis Sankari  | … |  Fransu   |
|  Johanna Viksten  | … |     |
|  Susa Saukko  | … |     |
|  Markku Huhtamo  | … |     |
|  Johannes Tervo  | … |     |
|  Tuomas Vapaavuori  | … |     |
|  Annituuli Kasurinen  | … |     |
|  Ralf Ähberg  | … |     |
|  Patrick Carlson  | … |     |
Hanna Barvinok

| Hanna Barvinok |
| --- | --- |

Henkilötiedot
Koko nimi:  Oleksandra Bilozerska-Kuliš
Syntynyt: 5. toukokuuta 1828 Motronivka, Borznan piiri, Tšernihivin kuvernementti
Kuollut: 6. heinäkuuta 1911 (83 vuotta) Motronivka, Borznan piiri, Tšernihivin kuvernementti
Ammatti:  kirjailija
Aiheesta muualla
Löydä lisää kirjailijoitaKirjallisuuden teemasivulta
Hanna Barvinok, oikea nimi Oleksandra Bilozerska-Kuliš, (5. toukokuuta 1828 Motronivka, Borznan piiri, Tšernihivin kuvernementti – 6. heinäkuuta 1911 Motronivka, Borznan piiri, Tšernihivin kuvernementti) oli ukrainalainen kirjailija.
Bilozerska syntyi maanomistajaperheeseen. Hän aloitti kirjallisen uransa 1858. Kertomusten aiheet olivat talonpoikaiselämästä ja erityisesti naisten kohtaloista. Hän julkaisi niitä pietarilaisessa kirjallisessa kalenterissa Hata sekä aikakauskirjoissa Pravda (Lviv),Osnova (Pietari) ja Literaturno-naukovyi vistnyk (Lviv) ja eräissä muissa. Niitä on julkaistu myöhemmin kokoelmina.
Bilozerska-Kulišin puoliso oli kirjailija, tieteilijä Panteleimon Kuliš.
Aiheesta muualla

Kuvia tai muita tiedostoja aiheesta Hanna Barvinok Wikimedia Commonsissa
Hanna Alström

Hanna Alström (s. 5. maaliskuuta 1981 Tukholma) on ruotsalainen näyttelijä.
Alström on esittänyt televisiotuottaja Klara Sandbergia Agatha Christien Hjerson -etsiväsarjassa, joka on kirjailija Agatha Christien luomaan suomalaishahmoon perustuva spin-off. Lisäksi Alströmillä on ollut keskeinen rooli Viaplayn yhteispohjoismaisessa jännityssarjassa Koneisto. Hän on mukana myös vuonna 2022 julkaistulla The Crown -sarjan viidennellä tuotantokaudella, jossa hän näyttelee suomalaista Heini Wathénia.
Muita rooleja Alströmillä on ollut esimerkiksi televisiosarjassa Hubotit – melkein ihmisiä sekä elokuvissa Kingsman: Salainen palvelu, Kingsman: Kultainen kehä ja Saamelaisveri.
Aiheesta muualla

Hanna Alström Elonetissä.
Hanna Alström Internet Movie Databasessa. (englanniksi)
Jani Aaltonen

Jani Aaltonen (s. 22. tammikuuta 1990) on suomalainen jalkapalloilija. Pelipaikaltaan hän on puolustava keskikenttäpelaaja ja hän pelaa Åbo IFK:n riveissä vuodesta 2011. Aiemmin urallaan (2008-2011) Aaltonen on edustanut myös Turun Palloseuraa. Veikkausliiga-debyyttinsä hän pääsi pelaamaan TPS:n riveissä 26. lokakuuta 2008 ottelussa Vaasan Palloseuraa vastaan.
Scarmagno

| Scarmagno |
| --- | --- |

 Scarmagno
 Koordinaatit: 45°23′N, 7°50′E 
Valtio:  Italia
Alue:  Piemonte
Metropolikaupunki:  Torino
Korkeus:  318 m
Väkiluku:  793 
Aikavyöhyke:  UTC+1
 – Kesäaika:  UTC+2
 
 https://www.comune.scarmagno.to.it 
Infobox OKVirheellinen NIMI-arvo: 
Scarmagno (piemonteksi Scarmagn ) on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 793 asukasta.
Sunná

Sunná on saamelainen naisen etunimi, joka sisältyy professori Pekka Sammallahden laatimaan pohjoissaamelaiseen nimipäiväkalenteriin. Sunnán nimipäivä on 11. elokuuta.
Sunná-nimi on yhdistetty pyhimysnimeen Sunniva. Nimi Sunniva on muinaisenglantilaista perua, ja sen merkitys on ’auringonlahja’. Sunnivan norjalainen muunnos on Synnöve, joka on levinnyt myös Suomeen.
Digi- ja väestötietoviraston mukaan Suomessa on elokuuhun 2023 mennessä tilastoitu alle 20 Sunná-nimistä naista. Suomen väestörekisteriin ei voitu ennen vuotta 1999 merkitä nimiä, joihin sisältyy saamen kielen á-kirjain.  Saamenkielisille tytöille on annettu etunimeksi myös nimeä Sunna, joka ei sisällä suomelle vieraita kirjaimia.
Saumuri

Brother-merkkinen saumuri.
Saumuri on ompelukonetyyppi, jonka ommel ja sauma sopivat erityisesti joustaville materiaaleille. Saumuri yhdistää kankaat, huolittelee reunan ja leikkaa liian saumavaran pois samanaikaisesti.
Joustavat saumat

Joustavien materiaalien saumojen tulisi joustaa kankaan mukana, sillä muuten ommel voi ratketa käytössä. Mitä enemmän materiaali joustaa, sitä enemmän pitäisi myös sauman tai reunankin joustaa. Joustavan sauman voi ommella saumurilla tai ompelukoneella. Ompelukoneen jousto-ompeleet ovat saumurin ompeleita hitaampia ja työläämpiä ja ommellessa tulisi käyttää pallokärkineulaa, joka ei riko neulosta.
Saumurin ompeluohjeita

Nuppineulojen käyttöä tulisi välttää, jotta ne eivät joudu saumurin leikkuuterien väliin. Jos neuloja käytetään, ne tulee kiinnittää kauas reunasta.
Aiheesta muualla

Kuvia tai muita tiedostoja aiheesta Saumuri Wikimedia Commonsissa
Saint-Geniez-d’Olt-et-d’Aubrac

| Saint-Geniez-d’Olt-et-d’Aubrac |
| --- | --- |

 Saint-Geniez-d’Olt-et-d’Aubrac
 Koordinaatit: 44°27′57″N, 2°58′28″E 
Valtio:  Ranska
Alue:  Occitanie
Departementti:  Aveyron
Arrondissementti:  Rodez
Pinta-ala:  
 – Kokonaispinta-ala:  90,2 km²
Väkiluku (2014):  2 207 
 – Väestötiheys:  24 as./km²
Kunnan numero:  12224
Infobox OKVirheellinen NIMI-arvo: 
Saint-Geniez-d’Olt-et-d’Aubrac on kunta Ranskan eteläosassa Aveyronin departementissa Occitanien alueella. Se sijaitsee Lot-joen varrella.
Kunta syntyi 1. tammikuuta 2016 voimaan tulleella kuntaliitoksella, jolloin kaksi kuntaa Aurelle-Verlac ja Saint-Geniez-d’Olt yhdistyivät.
Nähtävyyksiä

Kunnan nähtävyyksiä on vanhalla sillalla oleva patsas Statue des marmots. Se on kuvaus paikallisesta tarinasta, jossa murmeli pelastaa lapset joen tulvalta.
Aiheesta muualla

Kuvia tai muita tiedostoja aiheesta Saint-Geniez-d’Olt-et-d’Aubrac Wikimedia Commonsissa
Statue des marmots
Sun Yat-senin muistohalli

Sun Yat-senin muistohalli
Sun Yat-senin muistohalli (kiin. 中山纪念堂) on kiinalaiselle vallankumousjohtajalle Sun Yat-senille rakennettu muistohalli. Se sijaitsee Kantonin kaupungissa Guangdongin maakunnassa. Rakennuksen suunnitteli kiinalainen arkkitehti Lu Yanzhi. Muistohallin rakentaminen aloitettiin vuonna 1929, ja se päättyi vuonna 1931. Rakennukseen mahtuu kerralla 3 240 ihmistä. Rakennuksen edessä oleva pronssinen patsas esittää Sun Yat-seniä.
Aiheesta muualla

Kuvia tai muita tiedostoja aiheesta Sun Yat-senin muistohalli Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sun Yat-sen Memorial Hall (Guangzhou)
Käännös suomeksi
Ingeborg Liljeblad

Kullervo-ooppera Kansallisteatterissa vuonna 1917. Ingeborg Liljeblad hyräilee itkuvirttä.
Ingeborg Liljeblad-Funtek (17. lokakuuta 1887 Helsinki – 28. helmikuuta 1942) oli laulajatar, äänialaltaan altto. Hän esiintyi Mannheimin hovioopperassa 1911–1913, Hampurin oopperassa 1913–1914 ja toimi vuodesta 1927 Helsingin konservatorion laulunopettajana.
Hänen puolisonsa oli vuodesta 1928 Leo Funtek ja äitinsä laulajatar Elise Hellberg (1861–1927).
Sárospatak

Sárospatakin linna.
Sárospatak on Unkarissa sijaitseva kaupunki. Sen asukasluku on noin 11 600, asukastiheys on 83.39/km2 (2019) ja pinta ala 139.1 km². Kaupunki sijaitsee Borsod-Abaúj-Zemplénin läänissä. Kaupunki on Unkarissa suosittu matkailukohde.
Aiheesta muualla

Visit Sárospatak (unkariksi)
Sean Pertwee

| Sean Pertwee |
| --- | --- |
 Sean Pertwee vuonna 2014.
Henkilötiedot
Koko nimi:  Sean Carl Roland Pertwee
Syntynyt: 4. toukokuuta 1964 (ikä 60) Lontoo, Englanti, Britannia
Ammatti:  näyttelijä
Näyttelijä
Aktiivisena:  1975–
Aiheesta muualla
IMDb 
Elonet
Sean Pertwee (s. 4. kesäkuuta 1964 Lontoo, Britannia) on brittiläinen näyttelijä. Hänet on nähty lukuisissa yhdysvaltalaisissa ja brittiläisissä elokuvissa ja televisiosarjoissa. Elokuvista mainittakoon ainakin Wilderness, Dog Soldiers ja Aku Louhimiehen Vuosaari. Televisiossa Pertwee on esiintynyt muun muassa sarjoissa Rimakauhua ja rakkautta, Skins – liekeissä, Tudors, Murhan jäljet, Neiti Marple: Syyttävä sormi, Holmes NYC ja Gotham.
Sean Pertwee on tunnettu matalasta äänestään, ja hän on hyvin käytetty ääninäyttelijä. Pertween sukuun kuuluu useita näyttelijöitä, joista tunnetuin Sean Pertween itsensä ohella on hänen edesmennyt isänsä, Jon Pertwee. Tämän tunnetuin rooli oli Tohtorin kolmas inkarnaatio BBC:n scifisarjassa Doctor Who.
Pertwee on tunnettu jalkapallojoukkue Chelsean uskollisena kannattajana ja hän on esiintynyt Britannian Työväenpuolueen tukijoukoissa.
Filmografia

Coping with Cupid (1991)
London Kills Me – levottomat jalat (London Kills Me, 1991)
Leon the Pig Farmer (1992)
Dirty Weekend (1993)
Swing Kids – Rytmin kapinalliset (Swing Kids, 1993)
Shopping (1994)
Suuri aalto (Blue Juice, 1995)
I.D. (1995)
Deadly Voyage (1996)
Viimeinen horisontti (Event Horizon, 1997)
Soldier (1998)
Talos – muumion kirous (Tale of the Mummy, 1998)
Stiff Upper Lips (1998)
Five Seconds to Spare (1999)
Love, Honour and Obey (2000)
Seven Days to Live (2000)
Kaava 51 (The 51st State, 2001)
Cubic (Equilibrium, 2002)
Dog Soldiers (2002)
Goal! (2005)
Uskollinen Bobby (Greyfriars Bobby, 2005)
The Prophecy: Uprising (2005)
The Last Drop (2005)
Renaissance (2006)
Wilderness (2006)
Dangerous Parking (2007)
Goal II: Living the Dream (2007)
When Evil Calls (2007)
Botched (2007)
Doomsday (2008)
Mutant Chronicles (2008)
4.3.2.1 (2010)
Just for the Record (2010)
Ultramarines: The Movie (2010)
The Devil's Playground (2010)
Heaven and Earth (2010)
Four (2010)
Vuosaari (2012)
The Magnificent Eleven 2013
U.F.O (2013)
The 4th Reich (2013)
Manor Hunt Ball (2013)
The Reckoning (2020)
The Invitation (2022)
Aiheesta muualla

Sean Pertwee Internet Movie Databasessa. (englanniksi)
Sean Pertwee Elonetissä.
Hanna Andersin

Hanna Andersin.
Johanna Ottiliana ”Hanna” Andersin (30. elokuuta 1861 Turku – 7. huhtikuuta 1914 Helsinki) oli suomalainen rehtori, suomentaja ja oppikirjojen julkaisija. Hän toimi rehtorina Suomen ensimmäisessä tyttölukiossa, jonka nimi oli aluksi Helsingin yliopistoon johtavat tyttökoulun jatkoluokat ja myöhemmin Helsingin tyttölukio. Andersin oli koulun ensimmäinen rehtori sen perustamisesta 1906 aina kuolemaansa saakka.
Hanna Andersinin isä oli muun muassa Postihallituksen pääjohtajana toiminut Fredrik Alexander Andersin ja veli merenkulkuneuvos Ernst Andersin.
Teoksia

La France moderne : contes, nouvelles et extraits choisis et annotés. Otava 1891
Englantilaista runoutta ynnä sanaluettelo kouluja varten - Engelsk poesi jämte ordlista till skolarnas tjenst utgifven. Otava 1892
Lauttexte und ihre verwertung im fremdsprachlichen Unterricht. Mémoires de la Société néophilologique de Helsinki 1. Helsingfors 1893
Den praktiska utbildningen af lärare vid de högre skolorna i Preussen. Helsingfors 1894
Havainto-opetus sovitettuna vieraitten kielten alkeisopetuksen. Helsinki 1906
An English primer - Englanninkielen alkeiskirja. Otava 1910, 7. tark. painos 1939, 8. painos 1949
An English Primer : Finnish Glossary. Otava 1910
An English Primer : Swedish Glossary. Otava 1910
Ranskankielen kirjoituskokeet ylioppilastutkintoa varten 1893-1912 - Skrivproven för studentexamen i franska 1893-1912. Otava 1912
Englannin kieliopin alkeet ; toimittaneet Anna Bohnhof ja Hanna Granström. Otava 1915, 3. painos 1926
Suomennokset

Johan Frederik Breda Storm: Ranskalaisia puheharjoituksia: järjestelmänmukainen esitys jokapäiväisessä elämässä käytetystä ranskalaisesta puhekielestä, kieliopillisesti järjestettyjä: keskikurssi; suom. H. Andersin ja N. Tötterman. WSOY 1889
Knud Olai Brekke: Englanninkielen oppikirja vasta-alkaville; tekijän luvalla suom. Hanna Andersin. Otava 1891, 7. painos 1925
Nuori Itaalia; kokoelmassa keromuksia kirjailijoilta Luigi Capuana, Giovanni Verga, Matilde Serao, Edmondo De Amicis ja Giuseppe Giacosa. Otava 1893
Johannes Wilhelm Öhquist: Saksankielen alkeiskirja. Otava 1893
Hanna Bergh

Hanna Bergh : Malli 1886.
Hanna Bergh (8. syyskuuta 1864 Helsinki – 3. toukokuuta 1890 Helsinki) oli suomalainen taidemaalari.
Bergh opiskeli Suomen Taideyhdistyksen piirustuskoulussa 1881–1884. Bergh sai vaikutteensa maalauksiinsa ranskalaisesta realismista.
Teoksia

Malli : öljymaalaus. 1886
Aiheesta muualla

Hanna Berghin elämäkerta Kansallisbiografiassa
Suomalaisen kuvataiteen bibliografia : Hanna Bergh
Ingeborg Levin

Ingeborg Levin (6. kesäkuuta 1953 Erlangen – 10. helmikuuta 2024) oli saksalainen fyysikko, joka kehitti menetelmiä kasvihuonekaasujen pitoisuuksien ja lähteiden määrittämiseen.
Levin suoritti maisterin- ja tohtorintutkintonsa Heidelbergin yliopiston ympäristöfysiikan laitoksella. Hän alkoi jo varhain selvittää kasvihuonekaasujen, etenkin hiilidioksidin lähteiden ja nielujen alueellisia eroja sekä sitä, kuinka suuri osuus hiilidioksidista on peräisin ihmisen toiminnasta kuten fossiilisten polttoaineiden polttamisesta. Hän kehitti menetelmän, joka perustuu hiilen radioaktiivisiin isotooppeihin. Levinin kehittämää menetelmää käytetään nykyisin koko maailmassa. Sen avulla Heidelbergistä koottu aikasarja alkaa vuodesta 1976. 1990-luvulta alkaen Levinin ryhmä mittasi lisäksi metaanin ja typen oksidien pitoisuuksia, tavoitteenaan käyttää myös niitä ihmisen vaikutuksen mittaamiseen.
Levin johti Heidelbergissä hiilen kiertokulkua tutkivaa ryhmää vuosikymmenien ajan. Vuonna 2020 hän sai Euroopan geotieteiden unionin (EGU) myöntämän Alfred Wegener -mitalin.
Saunalahden lastentalo

| Saunalahden lastentalo |
| --- | --- |

Osoite:  Kummelivuorentie 2
Sijainti:  Saunalahti, Espoo
Koordinaatit:  60°9′52.00″N, 24°36′57.00″E
Valmistumisvuosi:  2011
Suunnittelija:  Arkkitehtitoimisto JKMM Oy
Rakennuttaja:  Espoon kaupunki
Urakoitsija:  Rakennuskartio Oy
Omistaja:  Espoon kaupunki
Haltija:  Espoon kaupunki
Runkorakenne:  teräsbetoni
Julkisivumateriaali:  tiili
Bruttoala:  1 800 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Saunalahden lastentalon Kummelivuorentien puoleista julkisivua
Saunalahden lastentalo on päiväkoti ja neuvola Saunalahden kaupunginosassa läntisessä Espoossa.
Arkkitehtuuri

Saunalahden lastentalo on Arkkitehtitoimisto JKMM Oy:n käsialaa. Talon koillispuolella kohoaa jyrkkä Kummelivuoren kallio, sen lounaispuolitse kulkee Kummelivuorentie. Talo sovitettiin pitkänomaiselle ja kapealle tontille siten, että se on tien suuntaan massiivinen ja linnamainen, pihan suuntaan sitä vastoin vähäeleisempi ja mittakaavaltaan pienempi. Kummelivuorentien puoleiset ikkunat vaihtelevat kooltaan, pihan suunnan ikkunat ulottuvat lattiasta kattoon.
Lastentalon keskellä kulkee pitkä, hämyinen käytävä, joka on verhoiltu ympäristön havupuiden värimaailmaa toistavalla akustoivalla tekstiilipinnalla. Ryhmätilat ovat käytävään nähden huomattavan valoisia ja ne avautuvat pihan suuntaan. Sisätiloihin on luotu taiteen keinoin kullekin ryhmälle tunnistettava ilme. Eteisaulojen kattosuppiloista lankeaa luonnonvaloa, ja niissä on graafikko Aimo Katajamäen suunnittelemia kuvioita.
Aiheesta muualla

Espoon kaupunki: Saunalahden päiväkoti  (Arkistoitu – Internet Archive)
Viherpojat: Saunalahden Lastentalo Kummelivuorentie 2, 02330 Espoo
Ilona.rista.net: SAUNALAHDEN LASTENTALO
Hagerlund.net: Espoon päiväkodit: Saunalahden päiväkoti
Sáos

Sáos-vuori.
| --- | --- |
Sijainti:  Samothráki, Évros, Itä-Makedonia ja Traakia, Kreikka
Korkeus merenpinnasta:  1 611 m
Prominenssi:  1 611 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Sáos (kreik. Σάος) eli Fengári (Φεγγάρι) on vuori Samothrákin saarella Kreikassa. Se on saaren ja koko Pohjoisen Egean saariston korkein vuori ja sen korkeus on 1 611 metriä.
Sáos hallitsee Samothrákin maisemia. Se on entinen tulivuori, mikä näkyy myös vuoren muodossa. Sáoksen nimi liittyy etymologisesti koko saaren sekä myös Sámoksen nimeen, ja viittaa esikreikkalaisessa kielessä vuoren korkeuteen. Tähän viittaa myös vuoren toinen nimi Fengári (”Kuu”), sillä vuoren sanotaan korkeutensa vuoksi peittävän Kuunkin. Kreikkalaisessa mytologiassa vuori oli paikka, jonka huipulta Poseidon seurasi Troijan sodan tapahtumia.
Aiheesta muualla

Kuvia tai muita tiedostoja aiheesta Sáos Wikimedia Commonsissa